Friedrich David Lenz

Friedrich David Lenz (20. september (9. september vkj) 1745 Dzērbene, Võnnu kreis Liivimaa kubermang Venemaa keisririik – 4. detsember 1809 Tartu Liivimaa kubermang Venemaa keisririik) oli baltisaksa päritolu Eesti vaimulik ja vaimulik kirjamees, Tartu Ülikooli eesti ja soome keele lektor.

1803–1809 oli ta esimene akadeemiline eesti keele õpetaja. Lenzi õpilaste seas oli Johann Heinrich Rosenplänter.

 Elulugu 
Lenz sündis pastori pojana. Algõpetuse sai koduõpetaja käest. Õppis Tartu linnakoolis ja Königsbergis Collegium Fridericianum'is. Königsbergi ülikoolis õppis ta usuteadust aastatel 1762–1764 (immatrikuleeriti 3. aprillil 1762). Töötas seejärel koduõpetajana Tallinnas. Ordineeriti 24. mail 1767 õpetajaks.

Oli aastatel 1767–1779 Tarvastu koguduse õpetaja. Aastatel 1780–1809 oli ta Tartu Jaani koguduse ülempastor (introdutseeriti 20. detsembril 1780), aastatel 1780–1802 ka Linnakonsistooriumi assessor ja linnakooli inspektor. 

Alates 1. oktoobrist 1803 kuni surmani 1809 oli ta Tartu Ülikoolis esimene akadeemiline eesti ja soome keele lektor. TÜ õppejõud kuni 1918. Üliõpilased kuni 1918Die evangelischen Prediger Livlands bis 1918. Böhlau Verlag Köln, Wien 1977

 Isiklikku 

Tema vanaisa Michael Ewald Neoknapp oli Vastseliina koguduse õpetaja.

Tema isa Christian David Lenz oli Dzērbene ja Drusti (Cēsise kreisis) koguduste õpetaja, hiljem Cesvaine koguduse õpetaja, veel hiljem Tartu Jaani koguduse ülemõpetaja ja lõpuks Liivimaa kindralsuperintendent.

Tema vend Jakob Michael Reinhold Lenz oli baltisaksa päritolu saksa kirjanik, "tormi ja tungi" liikumise juhtfiguure ja Johann Christian von Lenz (1752–1831) oli Kuressaare magistraadi ja Pärnu rae sekretär ja Liivimaa kubermanguvalitsuse sekretär, õemees Johann Christian Friedrich Moritz oli Rõngu koguduse õpetaja, Riia Jakobi koguduse abiõpetaja (olles samaaegselt Riia lütseumi rektor) ja Tarvastu koguduse õpetaja.

Tema poeg Gottlieb Eduard Lenz oli Tartu Jaani koguduse õpetaja ja aastast 1824 Tartu Ülikooli praktilise teoloogia professor,  Alexander Magnus Karl Lenz oli Rõngu Mihkli koguduse õpetaja, 

Tema poja Christiani poeg Emil Lenz oli füüsik, kes sõnastas induktsioonivoolu määramise reegli (Lenzi reegel).

Viited

 Välislingid 
Lenzi elulugu

Kategooria:Tartu Jaani koguduse vaimulikud
Kategooria:Tarvastu Peetri koguduse vaimulikud
Kategooria:Liivimaa vaimulikud
Kategooria:Tartu konsistooriumi vaimulikud assessorid
Kategooria:Baltisaksa vaimulikud
Kategooria:Tartu Ülikooli usuteaduskonna õppejõud
Kategooria:Königsbergi ülikooli vilistlased
Kategooria:Raadi kalmistule maetud
Kategooria:Sündinud 1745
Kategooria:Surnud 1809